স্থানীয় সূত্রে জানা যায়, মঙ্গলবার সকালে কালনায় মোটরবাইক নিয়ে হার ছিনতাইয়ের প্রথম ঘটনাটি ঘটে। সে দিন সকাল ১০টা নাগাদ কাঁসারিপাড়ার বাড়িতে একা ছিলেন বৃদ্ধা অনুপা বিশ্বাস। তিনি বাড়ির সামনে দাঁড়িয়ে থাকার সময়ে একটি লাল মোটরবাইকে আসা হেলমেট পরা আরোহী জানতে চায়, ‘‘এটা কি অমিত শাহের বাড়ি?’’ অনুপাদেবী জানান, তিনি কোনও উত্তর দিতে চাননি। কিন্তু ফের ঘুরে আসে ওই ব্যক্তি। বাড়ির জানালা দিয়ে কথা বলার ছল করে আচমকা হাত বাড়িয়ে ছিনিয়ে নেয় গলায় থাকা সোনার হার, কালনা থানায় অভিযোগ করেন অনুপাদেবী।